Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Tilanne Israelissa jatkuu kireänä.
Palestiinalaispresidentti Abbas: -
Lähi-itään ei saada rauhaa ilman palestiinalaisvaltion perustamista.
Pääministeri Benjamin Netanjahu puhui YK:n yleiskokoukselle.
Tilanne Israelissa jatkuu kireänä.
Terrori-iskuja, häiriöitä ja rajan yli tehtyjä iskuja -
on raportoitu Jerusalemissa, niin kutsutulla Länsirannalla, -
Israelin―Gazan raja-aidalla sekä Syyriassa.
Eilen iltapäivällä viiden aikoihin IDF:n tankit -
iskivät kahteen Syyrian armeijan käyttämään tilapäisrakennelmaan, -
jotka rikkoivat -
vuoden 1974 vetäytymissopimusta Israelin ja Syyrian välillä.
IDF tiedotti, että isku tapahtui sen jälkeen, -
kun IDF-sotilaat olivat havainneet -
kaksi rakennelmaa turvallisuus- vyöhykkeen alueella keskiviikkona.
IDF korosti pitävänsä Syyrian hallintoa vastuussa -
kaikesta Syyrian alueella tapahtuvasta toiminnasta, -
eikä se salli minkäänlaisia yrityksiä loukata Israelin suvereniteettia.
Eilen illalla saatiin estettyä terrori-isku, -
kun israelilaiset vartijat havaitsivat epäilyttävän henkilön -
lähellä raitiovaunupysäkkiä Itä-Jerusalemin Givat Ha-Mivtarissa.
Näimme raitiovaunun tulevan, ja menimme odottamaan sitä.
Hyökkääjä istui silloin tuolla penkillä.
Näimme hyökkääjän nousevan ja puhuvan samalla puhelimeensa.
Sanoin vieressäni olleelle vartijalle, että kaikki ei ole nyt ihan kunnossa, -
ja pyysin häntä mukaani hyökkääjän luo.
Hän kysyi, olinko nähnyt epäilyttävän esineen. Sanoin, etten ollut.
Kävelimme epäillyn luo ja kysyimme, miten menee.
Hän sanoi: "Odottakaa." Hän perääntyi ja veti puukon esiin.
Vartija hyppäsi välittömästi eteen -
ja hyökkääjä yritti puukottaa häntä rintaan.
Vartija kamppaili hyökkääjän kanssa, sai puukoniskuja käteensä ja huusi:
"Puukotus!" Vedin välittömästi pistoolini ja ammuin pari laukausta.
Terroristi lähti juoksemaan.
Haavoittunut vartija nousi ylös ja avasi tulen kohti terroristia.
Samaan aikaan tein itse hälytyksen iskusta.
Lieviä vammoja saanut vartija kuljetettiin läheiseen sairaalaan.
Vaarattomaksi tehty terroristi sai ensiapua tapahtumapaikalla, -
ja hänet kuljetettiin sairaalaan vakavasti loukkaantuneena.
Toinen tapaus sattui Länsirannan Qalandian lähellä, -
missä palestiinalainen saapui -
pohjoisen Länsirannan ja Jerusalemin väliselle tarkastuspisteelle -
ja kiihdytti ajoneuvonsa päin israelilaista rajavartijaa.
Paikalla olleet turvallisuusjoukot keskeyttivät iskun -
ja pidättivät hyökkääjän. Haavoittunut rajavartija sai ensiapua paikan päällä,-
minkä jälkeen hänet kuljetettiin lievästi loukkaantuneena -
jatkohoitoon sairaalaan Jerusalemiin.
Sitten YK:n päämajaan New Yorkiin.
Palestiinalaispresidentti Mahmud Abbas -
sätti YK:n yleiskokouspuheessaan harhaisiksi kaikkia niitä, -
jotka luulevat, että rauha voidaan saavuttaa ilman palestiinalaisvaltiota.
Samalla hän totutusti syytti Israelia rauhanprosessin jumiutumisesta.
Se, joka luulee, että Lähi-itään saadaan rauha ennen kuin -
palestiinalaiset ovat saavuttaneet täydet kansalliset oikeudet, -
elää harhakuvitelmissa.
Historiallisten epätarkkuuksien vääristämässä puheessaan -
Abbas väitti, että Israelilla ei ole omistusoikeutta nk. Länsirantaan.
Lisäksi hän väitti historiallisten tosiasioiden vastaisesti, -
että palestiinalaiset ovat asuneet kyseisillä alueilla jo tuhansia vuosia.
Viestini tänään israelilaisille on, -
että katala miehitys ei jatku ainaisesti, -
vaikka heillä olisi minkälaiset pää- määrät ja harhakuvitelmat tahansa.
Palestiinalaiset pysyvät omassa maassaan, -
jota he ovat asuttaneet jo tuhansia vuosia, sukupolvesta toiseen.
Israelin pääministeri Benjamin Netanjahu -
vastasi palestiinalaisjohtajan väitteisiin -
omassa puheenvuorossaan YK:n yleiskokoukselle aiemmin tänään.
Hän siteerasi Moosesta (5. Moos. 11),
joka puhui Israelin kansalle ennen Luvattuun maahan pääsemistä.
Kyseisessä Raamatun kertomuksessa korostetaan sitä, -
että Jumalan käskyjen noudattamisesta seuraa siunaus -
ja noudattamatta jättämisestä kirous.
Netanjahu kiinnitti huomiota erityisesti rauhan tuomiin siunauksiin, -
nyt kun Israel pyrkii laajentamaan rauhanpiiriä naapureidensa kanssa.
Miksi nämä hyvät aikomukset ovat aina epäonnistuneet?
Siksi, että ne perustuivat harhakäsitykseen siitä, -
että ellei ensin solmita rauhan- sopimusta palestiinalaisten kanssa, -
yksikään arabimaa ei normalisoisi suhteitaan Israeliin.
Olen jo kauan pyrkinyt rauhaan palestiinalaisten kanssa.
Mutta minusta palestiinalaisille ei pidä antaa veto-oikeutta -
uusiin rauhansopimuksiin arabimaiden kanssa.
Laaja-alainen rauha voisi hyödyttää palestiinalaisiakin suuresti.
Heidän pitäisi olla osa tuota prosessia, mutta ei saada veto-oikeutta siihen.
Uskon, että rauhan solmiminen uusien arabimaiden kanssa -
pikemminkin parantaa rauhan mahdollisuuksia -
Israelin ja palestiinalaisten välillä.
Netanjahu kertoi myös -
historiallisten Abraham-sopimusten solmimista edeltävistä tapahtumista.
Vaikka nuo sopimukset merkitsivät -
uuden rauhan aikakauden aamunkoittoa, Israel on -
vieläkin dramaattisemman läpimurron kynnyksellä, Netanjahu julisti.
Abraham-sopimukset merkitsivät -
uuden rauhan aikakauden aamunkoittoa.
Mutta uskon, että olemme -
vieläkin dramaattisemman läpimurron kynnyksellä: -
Israelin ja Saudi-Arabian välillä solmittavan historiallisen rauhan.
Tämä rauha edistäisi merkittävästi arabien―Israelin konfliktin päättymistä.
Se myös rohkaisisi muita arabimaita normalisoimaan suhteensa Israeliin.
Se parantaisi rauhannäkymiä palestiinalaisten kanssa -
ja kannustaisi laajempaan sovintoon juutalaisuuden ja islamin, -
Jerusalemin ja Mekan, -
Iisakin ja Ismaelin jälkeläisten välillä.
Lisäksi Netanjahu puhui Lähi-idän kirouksesta, joka tekee kaikkensa -
estääkseen Israelin ja Saudi-Arabian väliset rauhanpyrkimykset.
On kuitenkin yksi ongelma.
Voitte nimittäin olla varmoja siitä, että Irania hallitsevat fanaatikot -
tekevät kaikkensa estääkseen tämän historiallisen rauhan.
Iran aseistaa jatkuvasti miljardeilla terrorikätyreitään.
Se jatkaa terrorilonkeroidensa levittämistä Lähi-itään, Eurooppaan, -
Aasiaan, Etelä-Amerikkaan ja jopa Pohjois-Amerikkaan.
Iran jatkaa kansalaistensa kaltoinkohtelua -
ja terrorismin lietsontaa Lähi-idässä ja muualla. Netanjahu paheksui -
kansainvälisen yhteisön välinpitämättömyyttä Iranin suhteen.
Iranin lennokit ja ohjusohjelmat -
uhkaavat Israelia ja arabinaapureitamme.
Iranin lennokit ovat aiheuttaneet tuhoa ja kuolemaa -
viattomille ihmisille Ukrainassa.
Silti kansainvälinen yhteisö -
on suhtautunut enimmäkseen välin- pitämättömästi Iranin aggressioon.
Netanjahu korosti, -
että länsi ei ole toteuttanut uhkauksiaan Irania kohtaan.
"Niin kauan kuin olen Israelin pääministeri, -
Israel tulee estämään Iranin ydinasepyrkimykset", Netanjahu julisti.
Sitten Jemeniin, -
missä Iranin huthi-välikädet järjestivät sotilasparaatin.
Paraatissa huthit julistivat tuhoa Yhdysvalloille ja Israelille.
Allah on suuri! Kuolema Amerikalle! Kuolema Israelille!
Kirottuja olkoon juutalaiset! Voitto islamille!
Sotilasparaati oli selvästi tarkoitettu viestiksi Saudi-Arabialle.
Tänään juhlimme ja viestitämme:
Jemenin kansa on valmis oikeuden- mukaiseen ja kunnialliseen rauhaan.
Samaan aikaan olemme sormi liipaisimella valmiina kohtaamaan -
kaikki maahamme kohdistuvat hyökkäykset ja iskut -
sekä kansaamme kohdistuvat sortotoimet.
Toinen huthiviranomainen julisti, että elleivät saudit hyväksy -
huthien sanelemia rauhanehtoja, seurauksena olisi sota.
Sitten Israeliin.
IDF ja USA:n Centcom päättivät yhteisen ohjuspuolustusharjoituksen.
Harjoituksessa hyödynnettiin -
Israelin ja USA:n ohjuspuolustuksen koko kirjoa -
monisektorisen sodan simulointiin.
Päätimme juuri Israelin ja USA:n yhteisen ilmapuolustusharjoituksen -
Elbit Systemsin "taistelulaboratoriossa", -
joka on USA:n ja Israelin yhteisen kehitystyön tulosta.
Erillisten torjuntajärjestelmien yhdistäminen -
parantaa merkittävästi joukkojen valmiutta tilanteessa, -
jossa uhat muuttuvat monilla sektoreilla samanaikaisesti.
Centcom-joukot johtivat harjoitusta ensi kertaa yhdessä -
Israelin ilmavoimien ja laivaston ilmapuolustusjoukkojen kanssa.
Tämä onnistunut harjoitus oli jälleen uusi askel valmistautuessamme -
yhteiseen operatiiviseen toimintaan Centcomin kanssa.
Kiitos seurasta.
Israel-uutisia ei lähetetä maanantaina -
jom kippurin eli sovituspäivän vuoksi.
Rukoillaan rauhaa Jerusalemille ja pelastusta Israelille.
Olen Jonathan Hessen. Shabat shalom ja gmar chatima tova!
Nähdään tiistaina, jos Luoja suo.
Suomennos: Sirpa Kaukonen